LAOAG CITY - Maysa a sales agent ti motorsiklo ti naalaan ti maipagarup a shabu iti pannakadesgrasya na iti Abra Road, Brgy. 2, Hilario, Banna, Ilocos Norte.
Nabigbig ti suspek a ni Delinguer Aquino, agtawen ti 27, addaan ti asawa ken taga Brgy. Albano, Dingras, Ilocos Norte.
Basar ti imbestigasyun ti PNP iti ili ti Banna, napasamak ti aksidente bayat nga agpapaamianan a direksiyun iti nasao a kalsada a nakalugan iti maysa a motorsiklo idi aksidente a nadungpar na ti likudan ti nakaparada a delivery truck.
Nagsagaba ni Aquino ti gasgas iti rupa na ken natukkol ti makin-kannawan nga ima na.
Dagus a naitaray ni Aquino iti Dingras District Hospital babaen ti pannakailugan na iti ambulansiya.
Nupay kasta, iti pannakatamingna, ditoy a nakita iti uneg ti beltbag na ti maysa a plastic sachet a maipagarup a naglaon ti shabu, cash a 3,512 a pisos ken iti compartment ti motorsiklo ditoy met a naala ti dua a toother, maysa a kaha ti sigarilyu, maysa a lighter ken maysa a bassit a ziplock.
Isagsaganan ti PNP Banna ti kaso a maipila kontra kenni Aquino.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn